Evanders Keins

Evanders Keins (; dzimis ) ir profesionāls kanādiešu hokejists, centra uzbrucējs. Pašlaik (2025) pārstāv Nacionālās hokeja līgas klubu Vankūveras "Canucks".

 Spēlētāja karjera 
Pirms karjeras NHL viņš spēlēja Rietumu hokeja līgas kluba Vankūveras "Giants" sastāvā. Kluba sastāvā 2007. gadā izcīnīja Memoriālo kausu, tika atzīts par debijas sezonas otro labāko debitantu un 2009. gadā tika iekļauts simboliskajā rietumu pirmajā izlasē. Tāpat viņš uzstādīja "Giants" rekordu vienā sezonā gūtajos vārtos (48 vārti).

2009. gada NHL draftā viņu ar kopējo ceturto numuru izvēlējās Atlantas "Thrashers", jau nākamo sezonu arī aizvadot kluba sastāvā. Pēc "Thrashers" franšīzes pārcelšanos uz Vinipegu, Keins turpināja spēlēt Vinipegas "Jets" sastāvā. 2012.—13. gada NHL sezonas lokauta laikā spēlēja KHL klubā Minskas "Dinamo".

Pēc nesaskaņām ar "Jets" vadību un komandas biedriem, Keins 2015. gada 11. februārī tika aizmainīts uz Bufalo "Sabres". Turpmākajās sezonās bija viens no "Sabres" vadošajiem uzbrucējiem, līdz 2018. gadā tika aizmainīts uz Sanhosē "Sharks", kur spēlēja līdz 2022 gadam. 2022. gada 27. janvārī cits NHL klubs Edmontonas "Oilers" parakstīja ar Keinu viena gada līgumu.https://sportacentrs.com/hokejs/nhl/28012022-sharks_atlaistais_keins_pastiprina_edmont

2025. gada 25. jūnijā Keins tika aizmainīts uz Vankūveras "Canucks" komandu apmaiņā pret ceturtās kārtas izvēli 2025. gada draftā.

Kanādas izlases sastāva piedalījies 2010., 2011. un 2012. gada Pasaules čempionātos, kā arī izcīnījis zelta medaļu 2009. gada Pasaules junioru čempionātā.

Atsauces

 Ārējās saites 

Kategorija:1991. gadā dzimušie
Kategorija:Kanādas hokejisti
Kategorija:Atlantas "Thrashers" spēlētāji
Kategorija:Vinipegas "Jets" spēlētāji
Kategorija:Minskas "Dinamo" spēlētāji
Kategorija:Bufalo "Sabres" spēlētāji
Kategorija:Sanhosē "Sharks" spēlētāji
Kategorija:Edmontonas "Oilers" spēlētāji
Kategorija:Vankūveras "Canucks" spēlētāji
Kategorija:NHL drafta pirmās kārtas izvēles
Kategorija:Britu Kolumbijā dzimušie